open-index/open-wikipedia-markdown huggingface dataset:
Ernestas Gudelevičius

**Ernestas Gudelevičius** (g. 2005 m. sausio 14 d.) – Lietuvos futbolininkas, saugas. Kitados atstovavo Lietuvos jaunimo rinktinėms.

## Klubinė karjera
### Akmenės SC
2016 m. atstovavo Akmenės SC jaunių čempionatuose. 

### NFA
2016 m. rudenį persikėlė į Nacionalinę Futbolo Akademiją Kaune.

### Šiaulių SG-FA
Nuo 2019 m. priklausė Šiaulių Sporto Gimnazijai-Futbolo Akademijai. Atstovavo Šiaulių SG-FA ekipoms jaunių čempionatuose.

### Be1 NFA
Nuo 2020 m. vasaros rungtyniavo Be1 NFA ekipose. 2021 m. kovo 28 d. debiutavo Antros lygos rungtynėse prieš FA Šiauliai B. Pasirodė po keitimo ir rungtyniavo antrame kėlinyje. Šiauliečiai iškovojo pergalę minimaliu rezultatu 1-0.

2021 m. balandžio 17 d. pasižymėjo įvarčiu Antros lygos rungtynėse prieš VJFM Fortūna. 35 susitikimo minutę pelnė pirmąjį rungtynių įvartį (1-0), o 71 minutę pakeistas. Be1 NFA sutriuškino varžovus rezultatu 4-0.

### Fiorentina
2021 m. rugsėjį tapo žinoma, kad ACF Fiorentina (Italija) sudarė ilgalaikę sutartį su lietuviu.

### [[Siracusa Calcio 1924|„Siracusa“]]
2025 m. rugpjūčio mėn. tapo žinoma, kad futbolininkas persikėlė į „Siracusa“ klubą. Su Serie C debiutantais sudaryta trejų metų trukmės sutartis.

2025 m. lapkričio 2 d. pelnė savo pirmąjį įvartį Serie C prieš Giugliano. Tuo metu varžovai pirmavo rezultatu 2–0. 74 minutę pasižymėjo Gudelevičius, tačiau „Siracusa“ klubas išvykoje 1:2 pralaimėjo „Giugliano“ klubui.

## Statistika

Spalvų reikšmės: 
: varžėsi Antroje lygoje;

## Pasiekimai
; su „Fiorentina“ U-19 
* Italijos „Primavera“ taurės turnyro nugalėtojas (2024 m.)

## Rinktinės
; U-17 rinktinė
* 2021 m. liepos 3 d. žaidė Baltijos U-17 taurės turnyro rungtynėse prieš Latviją. Gudelevičius aikštėje pasirodė po keitimo ir rungtyniavo antrame kėlinyje. Latvijos atstovai nugalėjo lietuvius rezultatu 2-0.
* 2021 m. rugsėjo 23 d. žaidė Europos U-17 atrankos turnyro rungtynėse prieš Švediją.
* 2021 m. rugsėjo 26 d. žaidė Europos U-17 atrankos turnyro rungtynėse prieš Čekiją.

; U-19 rinktinė
* 2023 m. balandžio 5 d. debiutavo Lietuvos U-19 rinktinėje rungtynėse prieš maltos U-19 rinktinę. Ernestas Gudelevičius žaidė visas rungtynes, o susitikimas baigėsi nulinėmis lygiosiomis.
* 2023 m. birželio 16 d. pelnė įvartį Baltijos taurės turnyro rungtynėse prieš Suomiją.
* 2023 m. birželio 18 d. pelnė įvartį Baltijos taurės turnyro rungtynėse prieš Estiją.
* 2024 m. kovo 26 d. Ernestas Gudelevičius pelnė net du įvarčius ir Lietuvos U-19 rinktinė Europos čempionato atrankoje nugalėjo Prancūzijos bendraamžius rezultatu 2-0. Pirmasis įvartis krito jau trečią susitikimo minutę, o netrukus, šeštą mitutę, pelnytas ir antrasis įvartis.

; Lietuvos U-21 rinktinė
2025 m. rugpjūčio 29 d. tapo žinoma, kad futbolininkas pakviestas į Lietuvos U-21 rinktinę.

## Šaltiniai

## Nuorodos
* SOCCERWAY
* Transfermarkt
* lietuvosfutbolas.lt
* Globalsportsarchive
Brandsenas

**Brandsenas** arba **Koronel Brandsenas** () – miestas Argentinoje, Buenos Airių provincijoje, 65 km į pietryčius nuo Buenos Airių, prie Samborombono upės. Partido centras. Stotis prie Buenos Airių–Mar del Platos geležinkelio, plentai į Aveljanedą, La Platą, San Migel del Montę, Cheneral Belgraną. Yra Šv. Ritos bažnyčia.

## Istorija
1865 m. Pedrui Ferariui priklausiusiose žemėse pastatyta Ferario geležinkelio stotis. 1876 m. aplink ją įkurta gyvenvietė tapo partido centru. Ji pavadinta Prancūzijoje gimusio Argentinos generolo Federiko de Brandseno garbei.

## Šaltiniai
Cheneral Las Herasas

**Cheneral Las Herasas** () – miestas Argentinoje, Buenos Airių provincijoje, 60 km į pietvakarius nuo Buenos Airių. Partido centras. Stotis prie Merlo–Loboso geležinkelio, praeina Merlo–Navaro kelias. Yra Šv. Kiprijono bažnyčia. Vystoma maisto (pieno, javų, mėsos) pramonė.

## Istorija
Gyvenvietė pradėjo kurtis 1846 m., pavadinta Argentinos generolo, Buenos Airių provincijos gubernatoriaus Chuano Gregorijo de Las Heraso garbei.

## Šaltiniai
Luchanas

**Luchanas** () – miestas Argentinoje, Buenos Airių provincijoje, 65 km į vakarus nuo Buenos Airių, prie Luchano upės. Partido centras. Stotis prie Buenos Airių–Mendosos geležinkelio, praeina plentai *[[Ruta Nacional 7 (Argentina)|Ruta Nacional 7]]* (Buenos Airės–Mendosa) ir jo atšaka *[[Ruta Nacional 5 (Argentina)|Ruta Nacional 5]]* (Luchanas–Santa Rosa).

Miesto įžymybė – neogotikinė Švč. Luchano Dievo Motinos bazilika (1937 m.), kurioje saugomas Luchano Dievo Motinos, laikomos Argentinos globėja, paveikslas. Taip pat yra Enrikės Udaondo istorinis (įsikūręs buvusiuose vicekaraliaus Sobremontės rūmuose), gamtos mokslų, meno muziejai. Veikia universitetas (įkurtas 1972 m.). Luchanas – svarbus turistinis, piligriminis centras.

## Istorija
1605 m. prie Luchano upės įkurta pirma estansija (ūkis). Amžiaus viduryje pradėjo plisti Luchano Marijos kultas. Pasak legendos, 1630 m. pro Luchaną gabenant Marijos skulptūrą, jaučių traukiamas vežimas įstrigo ir niekaip nepajudėjo. Žmonės palaikė tai šventu ženklu ir pastatė apie skulptūrą šventyklą. 1755 m. Luchanui suteiktas miestelio statusas.

XIX a. mieste augo vienas žymiausių Argentinos gamtininkų Florentinas Ameginas. 1864 m. miestą pasiekė geležinkelis.

1982 m. Luchano bazilikoje lankėsi popiežius Jonas Paulius II.


Cabildo de Luján..JPG|Kabildo pastatas (merija)
Lujan plaza belgrano cabildo basilica desde hostel lujan 800.jpg|Belgrano aikštė
Hotel de la Paz, Luján frente 01.jpg|Taikos viešbutis Luchane


## Šaltiniai
Ensenada (Argentina)

**Ensenada** ( 'užutėkis') – miestas Argentinoje, Buenos Airių provincijoje, Didžiųjų Buenos Airių aglomeracijos pakraštyje, tuojau į šiaurės rytus nuo La Platos miesto, priešais Berisą, netoli La Platos įlankos kranto. Ensenados partido centras. Yra jūrų uostas. Naftos chemijos, metalurgijos pramonė, laivų statyba. Yra Švč. Maloningosios Dievo Motinos bažnyčia, Baragano forto muziejus, Pirijos rūmai.

## Istorija
1734 m. ant Baragano užutėkio (*ensenada de Barragán*) kranto pastatytas Baragano fortas, vėliau – koplyčia. XIX a. pr. Ensenada augo kaip svarbus uostas. 1856 m. tapo partido centru. 1872 m. atitiestas geležinkelis iš Buenos Airių. XX a. pr. pradėti statyti laivai.

## Sportas
* Club Defensores de Cambaceres (futbolas)

## Šaltiniai
Vičiūnų grupė

**Vičiūnų grupė**, taip pat **VIČI, Vičiūnai** – lietuviško kapitalo įmonė, žinoma Lietuvoje ir užsienyje kaip krabų lazdelių ir kitų produktų iš surimio bei žuvies gamintoja. „Vičiūnų“ įmonių grupė istoriją skaičiuoja nuo  1991 m. Būstinė įsikūrusi Kaune, Karaliaus Mindaugo pr. 38.

Grupė su „VIČI“ prekių ženklu tiekia savo produkciją vartotojams į dešimtis pasaulio šalių. Įmonių grupę sudaro apie 80 įmonių įvairiose šalyse, produkciją tiekia 8 grupės fabrikai. Grupėje dirba daugiau nei 8 000 žmonių. Žymesnės grupės įmonės, gaminančios atvėsintus ir šaldytus maisto produktus:
* Plungėje – UAB „Plungės kooperatinė prekyba“, UAB „Vičiūnai ir partneriai“, UAB „Baltic food partners“, UAB „Plungės duona“, UAB „Orka foods“.
* Kaune – UAB „Baltic fish export“.
* Taline (Estija) – AS „Paljassaare Kalatoostus“.
* Santandere (Ispanija) – S.L.U. „Sistemos Britor“

Grupės produktų „krepšelyje“ yra daugiau kaip 3 tūkst. pavadinimų prekių, pažymėtų „Viči“, „Esva“, „Columbus“, „Rido“ ir kitais prekių ženklais. Grupės prekybos kompanijos atstovauja prekių ženklams „Hortex“, „McCain“, „Nestle“, „Dujardin“. Taip pat veikia prekyba „HORECA“ sektoriuje (maitinimo, apgyvendinimo paslaugos).

## Kritika

Ukrainos vyriausybė įtraukė „Vičiūnų grupę“ į Rusijos–Ukrainos karo rėmėjų sąrašą, nes nenutraukė veiklos Rusijoje. Padalinio Kaliningrado srityje vadovai lietuviai susitikimuose Maskvoje atstovavo Rusijai.

LRT žurnalistinis tyrimas atskleidė, kad Vičiūnų grupė į Rusiją daug kartų eksportavo kariniam naudojimui skirtus komponentus.

## Šaltiniai

## Nuorodos

* Oficiali svetainė
Liebherr

**Liebherr** – tarptautinis techninės įrangos gamintojas, įsikūręs Bulė mieste, Šveicarijoje, o pagrindinės gamybos įmonės ir ištakos yra Vokietijoje.

„Liebherr“ sudaro daugiau nei 130 įmonių, suskirstytų į 11 padalinių: kelių statybos, kalnakasybos, mobiliųjų kranų, bokštinių kranų, betono technologijų, jūrinių kranų, aviacijos ir transporto sistemų, staklių ir automatikos sistemų, buitinės technikos ir komponentų. Kompanijoje visame pasaulyje dirba daugiau nei 42 000 darbuotojų, o 2017 m. pajamos siekė 9 mlrd. eurų. 2007 m. tai buvo didžiausia kranų gamybos įmonė pasaulyje.

1949 m. bendrovę įkūrė Hans Liebherr Kirchdorfe, Badeno-Viurtembergo žemėje, Vakarų Vokietijoje. Nuo tol verslas visiškai tebepriklauso Liebherr šeimai. Po šeimininko Hanso mirties 1993 m. dukra ir sūnus Isolde ir Willi Liebherr vadovavo įmonei, 1999 m. tapo atitinkamai Šveicarijoje įsikūrusios „Liebherr-International AG“ viceprezidentu ir administracinės valdybos pirmininku. Keli kiti šeimos nariai aktyviai dalyvavo tolesniame įmonės valdyme. 2005 m. žurnalas „Forbes“ juos įtraukė į milijardierių sąrašą. 1974 m. Franklino institutas Hans Liebherr apdovanojo Frank P. Brown medaliu.

Iki 2017 m. „Liebherr“ išplėtė savo darbo jėgą iki 43 869 darbuotojų. Tais pačiais metais bendrovė paskelbė pasiekusi didžiausią apyvartą grupės istorijoje – parduota produkcijos už 9,845 mlrd. eurų. 2018 m. „Liebherr“ apyvarta siekė 10,551 mlrd. eurų ir pirmą kartą įmonės istorijoje viršijo 10 mlrd. eurų.

## Produkcija

Bendrovės gaminamų produktų liniją sudaro:
* Žemės kasimo įranga
* Kalnakasybos įranga
* Kranai: mobilūs, vikšriniai, bokštiniai, plaukiojantieji
* Dyzeliniai varikliai
* Giluminių pamatų įrengimo mašinos
* Betono ruošos, transportavimo ir kita įranga
* Medžiagų krovimo įranga
* Elektros varikliai
* Uosto (konteinerių krovos) įranga
* Medžiagų apdirbimo staklės
* Automatikos sistemos
* Buitiniai šaldytuvai ir šaldikliai
* Lėktuvų įranga
* Viešbučiai
* Mechaniniai, hidrauliniai, elektriniai ir elektroniniai komponentai

## Šaltiniai

## Nuorodos

* Oficiali svetainė
Cėsių mūšis (1245)

**Cėsių mūšis** – 1245 m. įvykęs Lietuvos pajėgų susidūrimas su Livonijos ordino kariuomene prie Cėsių (dab. Latvijoje), pasibaigęs Lietuvos pajėgų pergale. Tiksli data šaltiniuose nenurodoma, kai kurie autoriai nurodo, kad mūšis galėjo įvykti vėliau, 1247 m.

Nalšios kunigaikštis Lengvenis su savo pulkais, keršydamas už savo paėmimą į nelaisvę ir brolio nužudymą, surengė žygį į Livonijos ordino žemes. Lietuvos kariuomenė nepastebimai praėjo per Jersiką ir Rygos arkivyskupui pavaldžias latgalių žemes ir netikėtai užpuolė Livonijos ordino Cėsių (Vendeno) pilį. Artėjant prie jos, kelią jam pastojo Cėsių komtūras su 10 kitų Ordino brolių ir paskubomis surinkta 500 vietos vyrų kariuomene, kuri, Eiliuotosios Livonijos kronikos teigimu, buvo gerokai mažesnė nei užpuolikų. Duomenų apie Lietuvos pajėgų dydį neužfiksuota.

Mūšyje žuvo 9 Ordino riteriai, įskaitant komtūrą Henrichą Zesendorpą (), o dešimtasis buvo nužudytas nelaisvėje keršijant už Lengvenio brolį. Tik vienas Ordino riteris pabėgo iš mūšio lauko. H. Zesendorpo galva kaip trofėjus buvo parvežta į Lietuvą.

Lengvenio pajėgos nešturmavo Cėsių, o šis mūšis neturėjo žymesnių ilgalaikių pasekmių.

## Šaltiniai
* (LV) Atskaņu hronika, 03059.-03118. rindas
* (LT) Baranauskas, Tomas. Mūšiai viduramžių Lietuvos istorijoje, LITUANISTICA. 2020. T. 66. Nr. 3(121).
* (LT) Gudavičius, Edvardas (1998). Mindaugas. Vilnius: Žara. .
* (DE) *Livländische Reimchronik mit Anmerkungen, Namensverzeichniss und Glossar*. Hereausgegeben von Leo Meyer Paderborn. Druck und Verlag von Ferdinand Schöningh, 1876.
* (LT) Raulinaitis, Zigmas. *Lietuvos raiteliai*. Kn. 2: Kelias į sostą (XIII amžiaus vidurys, Mindaugo laikai). Brooklyn: Karys, 1987.

## Išnašos
Stellantis

**Stellantis N.V.** – Amsterdame, Nyderlanduose, registruota korporacija, įsteigta po koncernų „PSA Peugeot-Citroen“ ir „Fiat Chrysler Automobiles“ įmonių susijungimo.

PSA portfelyje šiuo metu yra 5 automobilių markės: „Citroën“ ir jo antrinis prabangus prekės ženklas „DS Automobiles“, iš „General Motors“ 2017 m. įsigytas Vokietijos gamintojas „Opel“ bei jo atitikmuo Jungtinės Karalystės rinkoje „Vauxhall“ bei „Peugeot“. „Fiat Chrysler Automobiles“ valdo 9 Europos ir JAV automobilių markes: „Abarth“, „Alfa Romeo“, „Fiat“, „Lancia“, „Maserati“ ir „Chrysler“, „Jeep“, „Dodge“ bei jo padalinį RAM.

2019 m. gruodį formaliai pradėtas dviejų automobilių gamintojų susijungimo procesas. 2020 m. pabaigoje gavo Europos Komisijos leidimą, o 2021 m. sausį – ir abiejų koncernų akcininkų patvirtinimą.

## Šaltiniai
Pagėgių miesto stadionas

**Pagėgių miesto stadionas** – stadionas Pagėgių miesto šiauriniame pakraštyje, iš trijų pusių juosiamas pušyno. Nuo 1997 m. kasmet stadione vyksta futbolo turnyras Pagėgių bendruomenės taurei laimėti. Stadione vyksta ir miesto šventės.

## Istorija

2018 m. spalį vyko Pagėgių miesto futbolo 95-mečiui skirta šventė, kurioje nugalėjo „Pagėgių“ komanda. 2023 m. spalį įvyko jau 100-mečiui skirta šventė, kurios taurę laimėjo Jurbarko „Imsrė“.

## Šaltiniai

## Nuorodos
* Pagėgių centrinis stadionas (Lfe.lt)
DS Automobiles

**DS Automobiles** – „Stellantis“ koncernui, priklausanti „Citroën“ prabangių automobilių padalinio markė.

Markė įkvėpta Citroën DS modelio, kurią „Classic & Sports Car“ žurnalas įvardijo kaip gražiausią visų laikų automobilį. Prancūzų kalboje raidžių junginio „DS“ tarimas skamba kaip žodelis (), reiškiantis deivę.

## Šaltiniai
Fanų stadionas

**Fanų stadionas** – stadionas ir sporto kompleksas Vilniaus mieste, Šnipiškėse. Kompleksui priklauso pilnų matmenų futbolo aikštė, futbolo treniruočių aikštelė 7×7, futbolo 3×3 aikštelė, 3 atviri teniso kortai, 3 atviros paplūdimio tinklinio aikštelės. Yra šiuolaikiškai įrengtas administracinis pastatas su persirengimo patalpomis ir dušais.

Aikštynas eksploatuojamas ištisus metus. Čia vyksta daug sporto ir laisvalaikio renginių, vaikų treniruotės, įvairaus lygio profesionalų ir mėgėjų futbolo, padelio teniso, paplūdimio teniso ir tinklinio varžybos. Aikštyne laisvalaikį aktyviai praleidžia tiek įmonių kolektyvai, tiek pavieniai fiziniai asmenys ar jų grupės. Čia vykdomi įmonių renginiai, švenčiami vaikų gimtadieniai ir kitos šventės. Vyksta minifutbolo varžybos.

## Šaltiniai

## Nuorodos
* Fanų stadionas (Lfe.lt)
* Stadiono „Facebook“ paskyra (1)
* Stadiono „Facebook“ paskyra (2)
1962–1963 m. Lietuvos futbolo III grupė

**1962–1963 m. Lietuvos III futbolo lyga** – Lietuvos futbolo 4-osios pakopos pirmenybės, surengtos 1962–1963 m. Varžybos vyko atskirose zonose ir miestuose.

## Rezultatai
### Kėdainių rajonas

1963 m. žaidė 8 miesto ir 6 kolūkių komandos. Vėliau po 3 komandas iš kiekvienos grupės varžėsi dėl čempiono titulo.

## Šaltiniai
Mediterranean Shipping Company

**„Mediterranean Shipping Company“** (**MSC**) – pasaulinė laivybos ir logistikos kompanija, įsikūrusi Ženevoje, Šveicarijoje. Didžiausia pagal laivų-konteinervežių skaičių ir konteinerių krovos apimtis.

1970 m. įmonė įkurta Italijoje, 1978 m. būstinė persikėlė į Šveicariją. 1989 m. įsteigė kruizinių laivų padalinį. 2015 m. pradėjo siūlyti intermodalines pervežimų paslaugas, perimdama „Comboios de Portugal“ krovininių traukinių padalinį Portugalijoje ir Ispanijoje. Vėliau pasiūlė savo paslaugas Italijoje ir kt. šalyse. 2022 m. rinkai pasiūlė krovinių pervežimo oru paslaugas.

MSC priklausanti „Terminal Investment Limited“ turi 65 konteinerių terminalus visame pasaulyje, tarp jų – ir „Klaipėdos Smeltę“. Į okeaninių laivų maršrutus MSC Klaipėdą įtraukė 2018 m., tačiau jau kitais metais sprendimą laikinai sustabdė. Nuo 2021 m. krovinių paskirstymo centras priima okeaninius laivus, kurie gabena konteinerius, skirtus plukdyti fideriniais laivais į gretimų Baltijos šalių uostus.


MSC Regulus (ship, 2012) IMO 9465291, Maasmond, Port of Rotterdam pic4.jpg|MSC konteinerinis laivas
MSC Carmen (7892389066).jpg|MSC konteinerinis laivas
MSC Zoe (ship, 2015) 003.jpg|MSC konteinerinis laivas


## Šaltiniai
Gimtadienis

**Gimtadienis** arba **gimimo diena** – tradicinė metinė šventė, kuri švenčiama asmens gimimo dieną.

Spėjama, kad pradėti švęsti su kalendorių atsiradimu. Nuo seno švenčiami kilmingųjų gimtadieniai, nors jų gimimo datos nebuvo tiksliai žinomos. Tačiau tik XIX–XX a. susirūpinus vaikų gerove, o galiausiai išsivyščius vartotojiškai kultūrai pradėti švęsti vaikų gimtadieniai ir jiems skirtos dovanos. Taip pat svarbus šventinis paprotys – tortas papuoštas žvakių skaičiumi, atitinkančiu vaiko amžių.

Nors anksčiau pagal krikščioniškąją tradiciją laikyta, jog vardadienis buvo reikšmingesnė šventė nei asmens gimtadienis, bet ilgainiui jos šventimas tapo įprastas ir tarp suaugusiųjų.

## Šaltiniai
Vikiduomenys

**„Vikiduomenys“** () – nemokama ir atvira žinių bazė, kurią struktūrizuoja Vikimedijos projektų dalyviai bei robotai. Vikiduomenys yra centrinė „Vikimedijos“ seserinių projektų („Vikipedijos“, „Vikikelionių“, „Vikišaltinių“ ir kitų) „struktūrizuotų duomenų“ saugykla.

Projektas paleistas 2012 m., pirmasis nuo 2006 m., vietoje iki tol naudotų , kurios iš dalies buvo atnaujinamos botų pagalba.

## Šaltiniai

## Nuorodos
* Pagrindinis Vikiduomenų projekto puslapis
Kianda

**Kianda** (arba **Dandalunda**) – jūros, vandenų deivė, žvejų globėja tradiciniuose Angolos gyventojų tikėjimuose. 

Būta papročio pagerbiant Kiandą jūron sviesti aukas, pvz., maistą, drabužius. Dievybei pagerbti kasmet rengiama Luandos salos šventė.

Pagal šią deivę pavadintas Angoloje aptiktas mozazauras *Prognathodon kianda*.

Kianda – kertinė figūra trumpame Angolos rašytojo Pepetelos kūrinyje „Magias do Mar“, taip pat romane *O Desejo de Kianda* ('Kiandos troškimas').

## Išnašos
Svirnupis (Lėvuo)

**Svirnupis** – upelis šiaurės Lietuvoje, Panevėžio ir Pasvalio rajonuose; Lėvens dešinysis intakas. Prasideda Paliukų kaimo laukuose, teka vakarų kryptimi, ties Pišios mišku pasuka į šiaurę, teka miško pakraščiu, toliau – Adomavos, Pragarėlės, Birželių, Niurkonių ir Lavėnų kaimų dirbamais laukais; įteka į Lėvenį 26,6 km nuo jo žiočių, ties Lavėnais. Visa upelio vaga reguliuota.

Upėvardis greičiausiai kilęs iš liet. *svirnas* – „trobesys, kur pilami grūdai, didesnė klėtis“.

## Šaltiniai
Preegzistencija

**Preegzistencija** – tikėjimas sielos egzistavimu iki pradėjimo.

Tikėjimas preegzistencija sutinkamas tarp Sibiro genčių, finougrų, Afrikoje ir Okeanijoje. Protėvių, mirusiųjų pasaulis esąs ir dar neužgimusių sielų buveinė. Apie tikėjimą preegzistencija lietuvių tradicijoje patikimų duomenų nėra.

Kad siela egzistuojanti iki pradėjimo, tvirtino Platonas, taip esą dėl to, kad siela – dvasinė ir nemari. Mokymo apie sielos preegzistenciją požymiai aptinkami krikščionių teologų Klemenso Aleksandriečio ir Origeno darbuose. Pagal Origeno mokymą, siela sutverta vien dvasinei laisvės būčiai, tačiau nusikaltusi ir dėl to pasmerkta apvalymo procesui kūniškame pavidale.

Kai kurie žmonės, išgyvenę klinikinę mirtį ir apymirtines patirtis, teigia matę egzistencijos prieš pradėjimą vizijas, pasirinkę savo gyvenimo kelią bei tėvus. Šamanai, mediumai taip pat teigia, kad gali bendrauti su dar neužsimezgusia gyvybės forma.

## Taip pat skaitykite
* Metempsichozė
* Pomirtinis gyvenimas

## Išnašos
Markalnė

**Markalnė** () – kaimas šiaurės rytų Latvijoje, Alūksnės savivaldybėje, prie pat sienų su Estija ir Rusija, 14 km nuo Alūksnės. Praeina vietinės reikšmės keliai V390 (Kolbergis–Ponkuliai) ir V391 (Markalnė–Auguriai). Valsčiaus centras. 91 gyventojas (2022 m.). Markalnėje yra parduotuvė, biblioteka, kultūros namai, saulės laikrodis. 1868–2016 m. veikė pradžios mokykla. Iš Alūksnės dukart per dieną atvažiuoja autobusas.

## Gyventojai
Markalnės gyventojų skaičiaus kaita:

## Galerija

Mārkalnes skolas piemiņas zīme 2002-09-13.jpg|Markalnės mokyklos 120 metų atminimo ženklas
Mārkalnes skola 2002-09-13 - panoramio.jpg|Mokykla 2002 m.


## Šaltiniai
Gaspadava

**Gaspadava** – upelis šiaurės Lietuvoje, Panevėžio rajone, Paįstrio seniūnijoje; Pišios dešinysis intakas. Prasideda Paįstrio laukuose, teka šiaurės, šiaurės vakarų ir pietvakarių kryptimis dirbamais laukais ir mišku, įteka į Pišią 3,3 km nuo jos žiočių, ties Juodliekniu.

Įteka bevardis upelis iš Paįstrio karjero tvenkinio. Visa upelio vaga reguliuota.

## Šaltiniai
Geležė (Pišia)

**Geležė** – upelis šiaurės Lietuvoje, Panevėžio rajone, Paįstrio seniūnijoje; Pišios kairysis intakas. Prasideda Šeškų laukuose, netoli Panevėžio aplinkkelio, teka dirbamais laukais šiaurės kryptimi, kerta aplinkkelį, teka Ūtos mišku, vidury miško įteka į Pišią 6,3 km nuo jos žiočių. Visa upelio vaga reguliuota.

Upėvardis siejamas su liet. žodžiu „geležis“, „gelžis“.

## Šaltiniai
Kodžiupis (Lėvuo)

**Kodžiupis** – upelis šiaurės Lietuvoje, Panevėžio rajone, Paįstrio seniūnijoje; Lėvens dešinysis intakas. Prasideda ties Šeškų kaimo sodybomis, teka vakarų kryptimi Šeškų ir Pakuodžiupių dirbamais laukais, įteka į Lėvenį 45,1 km nuo jo žiočių, ties Daukniškių ir Pakuodžiupėlių kaimais. Visa vaga reguliuota. Aukštupyje upelį kerta Panevėžio aplinkkelis.

Upėvardis kilęs iš asmenvardžio „Kodžius“.

## Šaltiniai
4F

**4F** – Lenkijos aprangos gamintojas, įsteigtas 2007 m. Įmonė priklauso „OTCF S.A.“ holdingui. Kompanija kuria sportinius, turizmo ir laisvalaikio drabužius bei aksesuarus. Šiuo metu 4F turi apie 230 parduotuvių Šiaurės ir Rytų Europoje, vykdo veiklą 40 šalyse.

Kompanijos produktus sudaro marškinėliai, džemperiai, šortai, švarkai, maudymosi kostiumėliai, šlepetės bei kuprinės. 

## Istorija
2003 m. įmonė „Horn Partner“ (šiuo metu „OTCF S.A.“) atidarė savo pirmąją mažmeninę parduotuvę, siūlančią sportinę „4Fun“ prekės ženklo aprangą. 2007 m. įmonė pakeitė pavadinimą į „4F Performance“, o nuo 2010 m. naudoja „4F“ pavadinimą. 2008 m. kompanija pradėjo bendradarbiavimą su Lenkijos olimpiniu komitetu. Nuo to laiko „4F“ rengia visus Lenkijos vasaros olimpinių žaidynių dalyvius. Nuo 2010 m. kompanija pradėjo bendradarbiavimą ir su šalies paralimpiniu komitetu.

„4F“ bendradarbiauja ir su kitų šalių olimpiniais komitetais. Šios kompanijos drabužiais aprengti Serbijos, Kroatijos, Latvijos, Graikijos, Šiaurės Makedonijos, Lietuvos, Portugalijos ir Slovakijos olimpiečiai.

2016 m. įmonė atidarė pirmąsias parduotuves užsienyje (Latvijoje, Slovakijoje, Rumunijoje ir Čekijoje).

„4F“ yra oficialus šių Lenkijos sporto organizacijų partneris: slidinėjimo, biatlono, lengvosios atletikos, greitojo čiuožimo, rankinio federacijų.

2021 m. kompanija tapo 2020–2021 m. Europos tinklinio čempionų lygos nugalėtojos „ZAKSA Kędzierzyn-Koźle“ komandos rėmėja.

## Šaltiniai

## Nuorodos
* Oficiali svetainė
Pišia

**Pišia** – upelis šiaurės Lietuvoje, Panevėžio rajone, Paįstrio seniūnijoje; Lėvens dešinysis intakas. Prasideda Ūtos miške, teka daugiausia miškais ir jų pakraščiais šiaurės, vakarų ir šiaurės vakarų kryptimis, įteka į Lėvenį 36,8 km nuo jo žiočių, ties Teberešiškiais. Du intakai: Geležė (kairysis) ir Gaspadava (dešinysis). Visa upelio vaga reguliuota.

Ties Pišia įsikūrę kaimai: Glazaniškiai, Juodlieknis, Teberešiškiai.

Kalbininko A. Vanago nuomone, upėvardis sietinas su liet. *piša*, *pišė* – „žaizda, pažeidimas, dėmė“, *pišas* – „pieša, suodžiai“.

## Šaltiniai
Lotto Sport Italia

**„Lotto Sport Italia“** – Italijos sporto įrangos gamintojas, įsikūręs Trevinjane netoli Trevizo. Gamina futbolo ir sportinius batelius, taip pat įvairius drabužius, įskaitant marškinėlius, polo marškinėlius, gobtuvus, švarkus, antblauzdžius, šortus ir kitus drabužius, vartininkų pirštines.

## Istorija
1939 m. bendrovę įkūrė *Caberlotto* šeima (kuri buvo futbolo komandos FC Treviso savininkė) Montebelūnoje, Šiaurės Italijoje.

1973 m. birželį „Lotto“ debiutavo kaip sportinės avalynės gamintoja. Iš pradžių buvo gaminami teniso bateliai, o vėliau – krepšinio, tinklinio, lengvosios atletikos ir futbolo modeliai.

Sportinė apranga buvo kita įmonės veikla. Per pirmuosius dešimt metų „Lotto“ daugiausia dėmesio skyrė Italijos rinkai. Pirmąjį dešimtmetį įmonės strategija buvo sutelkta į teniso avalynės ir drabužių kūrimą, o pradžioje rėmė didelius profesionalių teniso grandų vardus (Martina Navratilova, Boris Becker, Thomas Muster, Andrea Gaudenzi).

Pirmosios futbolo rėmimo sutartys buvo pasirašytos su žaidėjais (Dino Zoff ir Ruud Gullit) ir tokiomis komandomis kaip Milanas (1993–1998), Nyderlandų nacionalinė futbolo rinktinė, „Napoli“ (1994–1997), „Juventus“ (2000–2003), „Chievo“ ir Ispanijos „Real Zaragoza“ klubas. Profesionalūs futbolininkai prisidėjo prie gaminių dizaino ir tobulinimo. Šis dalyvavimas kartu su sportininkais padėjo bendrovei tapti teniso ir futbolo lydere. Per tą patį laikotarpį „Lotto“ išsiplėtė į eksporto rinką, o jos tarptautinis verslas sparčiai augo. Po dešimties metų prekės ženklas buvo platinamas daugiau nei 60 šalių visame pasaulyje.

„Lotto“ platina savo produkciją daugiau nei 70 šalių per nepriklausomas sporto parduotuves, specializuotų tinklų parduotuves ir dideles parduotuves su sporto skyriais; rankiniuose laikrodžiuose naudojamas prekės ženklas yra Lotto Time. Bendrovė skatina kurti kampines ir pavyzdines parduotuves, kurios dabar plačiai paplitusios Italijoje ir kitose šalyse.

## Šaltiniai
Charly

**„Charly“** – Meksikos sporto įrangos gamintojas, įsikūręs Leone (Gvanachuatas). Gamina futbolo ir sportinius batelius, taip pat įvairius drabužius, įskaitant marškinėlius, polo marškinėlius, gobtuvus, švarkus, antblauzdžius, šortus ir kitus drabužius, vartininkų pirštines. Viena didžiausių sportinės aprangos įmonių Meksikoje ir yra išskirtinis „Skechers“ partneris, leidžiantis joms parduoti savo batelus Meksikoje.

## Istorija
1949 m. įkurta bendrovė kaip maža batų įmonė, pavadinta „Campanita“ (ispanų k. mažas varpelis), kuri iš pradžių pardavinėjo tik kūdikių batelius. 

1977 m. įmonė nusprendė plėsti savo veiklą ir pradėjo siūlyti sportbačius kitokio amžiaus žmonėms ir pakeitė pavadinimą į „Charly“.

2010 m. „Charly“ sudarė sandorį su „Skechers“ ir tapo oficialiu jų batų platintoju po to, kai „Skechers“ paliko Meksikos rinką. Šis sandoris reiškė naują finansavimo šaltinį ir leido įmonei išaugti bei plėsti verslą.

2014 m. bendrovė nusprendė pradėti savo futbolo įrangos liniją. Iš pradžių bendrovė rėmė tik antrojo diviziono – Ascenso MX – komandas, tačiau jos pardavimo ir rinkodaros sėkmė paskatino pradėti remti „Liga MX“ pirmojo diviziono komandas ir net komandas bei žaidėjus už šalies ribų.

Bendrovė tapo techniniais rėmėjais eilei futbolo klubų, tokių kaip Atlas, León, Pachuca, Querétaro, Santos Laguna, Tijuana, Sinaloa (visi iš Meksikos), bei užsienio klubus, tokius kaip Everton (Čilė), Oakland Roots SC, Memphis 901 FC Pittsburgh Riverhounds SC (visi trys iš JAV).

## Šaltiniai
Keuka

**„Keuka“** – Meksikos sporto įrangos gamintojas, įsikūręs Selajoje (Gvanachuatas). Gamina futbolo ir sportinius batelius, taip pat įvairius drabužius, įskaitant marškinėlius, polo marškinėlius, gobtuvus, švarkus, antblauzdžius, šortus ir kitus drabužius, vartininkų pirštines.

## Istorija
2000 m. birželio mėn. įkurta bendrovė susilaukė pripažinimo vietinėje rinkoje. Iš pradžių tapo techniniais rėmėjais futbolo klubų, kurie rungtyniavo žemesniuose divizionuose. Vėliau, pasirašė sutartis su garsesniais Meksikos futbolo klubais, tokiais kaip „Ascenso Bancomer MX“. 

Vėlesniais metais susidomėjo klubais, dalyvaujančiais Águilos turnyre (Kolumbija); „Cable Onda“ lygoje (Panama), o galiausiai pradėjo remti Hondūro futbolą LNFP. Bendradarbiavo su Santiago Morning klubu (Čilė)

## Šaltiniai
Voit

**„Voit“** – Meksikos sporto įrangos gamintojas, įsikūręs šalies sostinėje Meksike. Gamina futbolo ir sportinius batelius, taip pat įvairius drabužius, įskaitant marškinėlius, polo marškinėlius, gobtuvus, švarkus, antblauzdžius, šortus ir kitus drabužius, vartininkų pirštines.

## Istorija
1922 m. bendrovę įkūrė vokiečių kilmės amerikiečių verslininkas William J. Voit (1880–1946). 

1922 m. Voit savo veiklą pradėjo Los Andžele kaip padangų restauravimo produktų gamykla. 1920-ųjų pabaigoje Voit sukūrė ir užpatentavo pirmuosius pilnai suformuotus, visiškai guminius pripučiamus rutulius ir pirmuosius adatinius oro sulaikymo vožtuvus. Per šį laikotarpį sukūrė labai tikslius kišeninius ir rankinius laikrodžius.

1931 m. Voit sukūrė ir užpatentavo pirmuosius visiškai guminius atletikos kamuolius, įskaitant vulkanizavimo procesą, kuris leido medžiagą pritvirtinti prie atskiros guminės pūslės. Tais pačiais metais ji pakeitė pavadinimus iš „W. J. Voit Corporation“ į „Voit Rubber Corporation“.

Pastaruoju metu „Voit“ firmos produkciją dėvėjo Óscar Pérez Rojas, tapo oficialia Liga MX teisėjų apranga. „Voit“ aprangomis vilkėjo Gvatemalos nacionalinės futbolo lygos ekipos. „Voit“ kamuolys tapo oficialiu Primera División (Kosta Rika) kamuoliu.

## Šaltiniai
KS7

**„KS7“** – Čilės sporto įrangos gamintojas, įsikūręs *Estación Central* komunoje. Gamina futbolo ir sportinius batelius, taip pat įvairius drabužius, įskaitant marškinėlius, polo marškinėlius, gobtuvus, švarkus, antblauzdžius, šortus ir kitus drabužius, vartininkų pirštines.

## Istorija
2015 m. birželio mėn. įkurta bendrovė susilaukė pripažinimo vietinėje rinkoje. Ją įkūrė čiliečiai Alejandro Sanhueza Philimon ir Jacqueline Alcalde Sepulveda.

Pavadinimas kilęs iš senų sporto parduotuvių „Kato“ ir „Sanhueza“, pridėjus skaičių „7“.

Bendrovė tapo „Universidad de Concepción“ klubo techniniais rėmėjais. Tokiu būdu prekės ženklas žengė į tarptautinę areną, ypač CONMEBOL lygmeniu

2017 m. tapo „Arbifup Árbitros“, organizacijos, atsakingos už futbolo teisėjus Čilėje, tiekėjais. 

2018 m. bendrovė sudarė sutartį su Čilės nacionaline krepšinio lyga, kur buvo atsakinga už teisėjų ir Čilės nacionalinės komandos aprangą.​

2019 m. pasirašė sutartį su Čilės teniso federacija. Tokiu būdu tapo Davis Cup Team, tiek Fed Cup Team sporto tiekėjais.

## Šaltiniai
TBS Argentina

**„TBS Argentina“** – Argentinos sporto įrangos gamintojas. Prancūzų kilmės prekės ženklo TBS kopija, radosi 1975 m., o akronimas reiškia „Terra Batut Santetic“. Ispaniškai, tai sintetinis molis arba plytų dulkės.

## Istorija
Kitados TBS ženklas buvo siejamas tik su tenisu. Nuo devintojo dešimtmečio pradėjo tiekti įrangą ir buriuotojams su specialia avalyne ir apranga. Tapo pasaulio jachtavimo bei buriavimo čempionų techniniais rėmėjais.

Argentinoje šis prekės ženklas atsirado devintajame dešimtmetyje, remiant Daniel Scioli, kai jis lenktyniavo Gran Argentina laivu. Dešimtajame dešimtmetyje jis užsiėmė motorine ir buriavimo navigacija.

2000 m. buvo susitarta remti aštuonias iš šešiolikos Nacionalinės krepšinio lygos komandų (Gimnasia y Esgrima de la Plata, Libertad de Sunchales, Atenas de Córdoba, Quilmes de Mar del Plata, Regatas de San Nicolás, Independiente de General Pico , Boca Juniors ir Estudiantes de Bahía Blanca) 2001–2002 m. sezone „Atenas de Córdoba“ su „TBS Brand“ tapo čempionu. 

TBS remiama komanda „Libertad de Sunchales“ buvo karūnuota Pietų Amerikos krepšinio lygos čempione.

2002 m. buvo pasirašyta ketverių metų sutartis su „Club Atlético Newell“ klubu „Old Boys of Rosario“; 2003 m. lapkritį pagaminta Šimtmečio apranga. 2004 m. gruodį klubas tapo Argentinos čempionais su prekės ženklu TBS.

2003 m. buvo pasirašyta sutartis su „Club Atlético Belgrano de Córdoba“ ne tik dėl sportinės aprangos, bet ir dėl 2005 m. kovo mėnesį pagamintų „Centenario“ (Šimtmečio) marškinėlių.

2005 m. buvo pasirašytos dvi sutartys: viena iš jų – aprengti „Club Atlético Nueva Chicago“ iki 2009 m. Kita – su „Club Atlético Chacarita Juniors“ gaminti ir parduoti klubo šimtmečio marškinėlius.

2006 m. pabaigoje buvo pasirašyta sutartis su „Club Atlético Chacarita Juniors“ aprengti juos iki 2012 m. gruodžio mėn.

2009 m. liepą pasiektas susitarimas su „Club Atlético Unión“ („Santa Fė“), galiojęs iki 2019 m.

2011 m. sudaryta sutartis su „Club Deportivo Morón“, galiojusi iki 2014 m.

2014 m. birželį paskelbta, kad tapo „Club Atlético Huracán“ techniniais rėmėjais, nuo 2014 m. spalio mėnesio, o sutartis galiojo iki 2021 m.

Vėlesniais metais TBS bendrovė žengė į užsienio rinkas ir tapo Durazno Fútbol Club (Urugvajus) techniniais rėmėjais.

## Šaltiniai
Sheffy

**„Sheffy“** – Kolumbijos sporto įrangos gamintojas, įkurtas Ibagėje..

## Istorija
1994 m. bendrovę įkūrė Miguel Fernando Castillo. „Sheffy“ ėmėsi gaminti sportinius, kasdienius, vaikiškus ir verslo drabužius. Netrukus įmonė tapo viena iš svarbiausių tekstilės bendrovių regione. Tiekė drabužius didelėms šalies ir užsienio įmonėms.

Kitados „Sheffy“ darbuotojų skaičius neviršijo aštuonių, tačiau vėliau išaugo iki 35 žmonių. Gamino sportinę aprangą, prekes viešojo ir privataus sektoriaus darbuotojams bei uniformas 25 mokykloms.

Miguelis Fernando Castillo gimtojoje Kajamarkoje visi vadino „šerifu“ (dėl medžioklės įgūdžių). Kadangi žmonės neteisingai tarė šį žodį, galiausiai vadino Sheffy.

## Šaltiniai
Veralima

**„Deportes Veralima & Cía Ltda“** – Kolumbijos sporto įrangos gamintojas, įkurtas Bukaramangoje, buvusio futbolininko Eusebio Vera Lima.

## Istorija
1986 m. bendrovę įkūrė broliai Edinson Pérez Lima ir Eusebio Vera Lima. Kitados profesionaliai žaidęs futbolą Eusebio Vera Lima, po to, kai paskelbė apie profesionalaus futbolininko karjeros pabaigą, jis ėmėsi verslo. Pradžioje ėmė rengti Kolumbijos vartininkus, tokius kaip René Higuita, o vėliau – Mondragón, Arias, Franco, Henao, Torres, J. Gómez, Dudable, Villarraga, Sánchez, Tuberquia, Lotártaro, Perez, Pazo, Chiquillo, Leyva, Rayo, Castañeda, Mancilla ir kitus.

## Šaltiniai
Le Coq Sportif

**„Le Coq Sportif“** – Prancūzijos sporto įrangos gamintojas, įkurtas Enchaime.. Įmonės pavadinimas ir prekės ženklas yra kildinami iš galų gaidžio – nacionalinio Prancūzijos simbolio. 

Šiuo metu „Le Coq Sportif“ yra „Airesis S.A.“, Šveicarijoje įsikūrusios investicinės bendrovės, kuriai priklauso 69 % LCS akcijų, dukterinė įmonė. Dabartinis „Le Coq Sportif“ gaminių asortimentas apima sportinę aprangą, kasdienius drabužius ir avalynę.

## Istorija
1882 m. bendrovę įkūrė Émile Camuset, iš pradžių dirbo vilnos pramonėje, o vėliau įsitraukė į sportinės aprangos verslą. 

1929 m. išleido savo pirmąjį katalogą (daugiausia dviratininkų marškinėliai). Po dešimties metų bendrovė išleido pirmąjį visų laikų sportinį kostiumą – *chándal* (taip pat žinomą kaip „sekmadienio drabužiai“).

1951 m. sulaukė didžiulės sėkmės, kai prekės ženklas pasirašė sutartį dėl geltonų „Tour de France“ marškinėlių, skirtų turnyro nugalėtojams.

Bendrovė pasirašė sutartis būti oficialia Prancūzijos vyrų futbolo rinktinės (nuo 1955 m.) ir regbio rinktinės technine tiekėja. Pasiektas susitarimas su Prancūzijos olimpiniu komitetu, kad sportininkai 1960 m. vasaros olimpinėse žaidynėse Romoje vilkėtų LCS sportinę aprangą.

Iki 1966 m. „Le Coq Sportif“ buvo didžiausias sporto prekės ženklas Prancūzijoje ir tais pačiais metais bendrovė pasirašė sutartį su „Adidas“ dėl trijų juostelių drabužių gaminių Prancūzijoje. Sutarties sąlygose buvo nustatyta, kad „Adidas“ dėmesį skirs avalynei, o LCS perėmė tekstilės gaminius. Vėliau tarp „Adidas“ ir LCS kilo konfliktas, nes Camuset šeima trijų juostelių simbolį užregistravo Prancūzijoje. Teiminiais ginčai tarp šių dviejų įmonių tęsėsi, kol „Adidas“ pralaimėjo ieškinį. Tada „Adidas“ ėmėsi veiksmų, siekdamas išstumti LCS iš verslo. 

1987 m. bendrovė atsidūrė kritinėje situacijoje. Galiausiai, „Le Coq Sportif“ buvo parduotas JAV bendrovei „Brown Shoe“, o Japonijos įmonė „Descente“ taip pat perėmė LCS teises kurti golfo liniją. 

Vėlesniais metais bendrovę perėmė kitas verslininkas Oliver Jacques, kuris po kaltinimų dėl padirbtų „Adidas“ ir „Nike“ produktų buvo įkalintas.

2012 m. bendrovė atnaujino savo partnerystę su Tour de France.

## Šaltiniai
Patrick

**„Patrick“** – Belgijos sporto įrangos gamintojas, įsikūręs Audenardėje. Gamina futbolo ir sportinius batelius, taip pat įvairius drabužius, įskaitant marškinėlius, polo marškinėlius, gobtuvus, švarkus, antblauzdžius, šortus ir kitus drabužius, vartininkų pirštines.

## Istorija
1892 m. bendrovę įkūrė Eugene Bénéteau. Kitados jis buvo batsiuviu mažame miestelyje, Prancūzijoje. 1892 m. jis įkūrė savo batų ir odos bendrovę. 1894 metais registracija tapo oficiali. Eugene sūnus Patrice perėmė bendrovę ir pradėjo gaminti batus vietos futbolo komandai. Apie jo puikų darbą greitai pasklido žinia ir kitos komandos panoro jo produkcijos. Netrukus pradėjo gaminti krepšinio, bėgimo, kriketo, lengvosios atletikos, dviračių sporto ir laisvalaikio batus bei drabužius. 1929 m. vienas pirmųjų pradėjo remti garsius sportininkus – strategija taps išskirtinio prekės ženklo augimo pagrindu. Patrice pakeitė gamyklos pavadinimą į „Manufacture de chaussures sports Patrice Bénéteau“.

1945 m. prekės ženklu tapo „Patrick“, kad būtų paprastesnis naudojimui.

2009 m. bendrovę sudarė sutartį su Belgijos futbolo teisėjų asociacija ir teisėjai dėvėjo „Patrick“ aprangą bei sportinius batelius. Lietuvoje kitados šios firmos aprangas dėvėjo tuometiniai FC Šiauliai.

## Šaltiniai
GV San José

**Club Aurora**, o trumpai vadinamas **Club Gualberto Villarroel** – Bolivijos futbolo klubas iš Sud Karangos provincijos (Orūro departamentas).

Namų rungtynes žaidžia Chesuso Beniteso vardo stadione (), Orūro mieste talpinančiame 33 tūkst. žiūrovų.

## Istorija
1968 m. liepos 16 d. įkurtas klubas ir pavadintas **Club Gualberto Villarroel**. Taip pavadintas buvusiojo Bolivijos prezidento garbei.

Nuo 2015 m. rungtyniavo aukščiausioje šalies lygoje, buvo iškritę į žemesnį divizioną. 2021 m. dėl finansinių problemų nedalyvavo jokiuose futbolo turnyruose.

2022 m. sausio mėn., iškritus San Chosė klubui, klubas buvo parduotas José Sánchez Aguilar, kuris pradėjo naują projektą **Gualberto Villarroel San José** vardu. 

Nepaisant to, kad buvo įtrauktas tradicinio klubo pavadinimas, tai nebuvo abiejų pusių susijungimas.

Priėmęs spalvas, aprangą ir simbolį, panašų į originalų San Chosė klubo, 2022 m. vasario mėn. klubas paskelbė, kad Paulo Folster tapo prezidentu.

Pirmąsias rungtynes ​​po virsmo žaidė 2022 m. balandį, kai keli rėmėjai iš San Chosė protestavo tribūnose.

## Laimėjimai
;  **[[Primera División (Bolivija)|Primera División]]**
:  **Čempionai (?):** 
;  **[[Segunda División (Bolivija)|Segunda División]]
:  **Nugalėtojai (?):**
;  Copa Simón Bolívar: 
:  **Nugalėtojai (1)''': 2023 m.

## Sezonai

; Pastarųjų metų sezonai

## Spalvinė gama
; Club Gualberto Villarroel spalvinbė gama: balta, žalia ir juoda

; Gualberto Villarroel San José spalvinė gama: balta ir tamsiai mėlyna

## Išnašos

## Nuorodos
* [ Oficiali klubo svetainė]
* SOCCERWAY
* FLASHSCORE
* Transfermarkt
* Globalsportsarchive
Vardadienis

**Vardadienis** arba **vardo diena** – bažnytine liturgija grindžiama šventė, švenčiama šventojo, kurio garbei asmuo buvo pavadintas, atminimo dieną.

Pagal krikščioniškąją tradiciją tiek katalikai, tiek stačiatikiai kūdikiui vardą suteikia krikšto dieną, krikštynų metu. Tėvai, krikštatėviai ir parapijos klebonas turi rūpintis, kad nebūtų duodamas krikščioniškai dvasiai svetimas vardas. Kokio šventojo dieną, įrašytą bažnytiniame kalendoriuje (skiriasi katalikų ir stačiatikių šventųjų vardų kalendoriai), vaikas gimė, toks ir yra renkamas jam vardas. Kai kurie šventųjų vardai kalendoriuose kartojasi. Taip yra dėl to, kad tokiu pačiu vardu yra ne vienas šventasis. Tikima, kad šis šventasis tampa Angelu Sargu, t. y. dangiškuoju žmogaus globėju. Į jį žmogus turi kreiptis pagalbos, prašyti užtarimo. Dėl to, anksčiau laikyta reikšmingesne švente nei asmens gimtadienis.

Lietuvoje ir kitose krikčioniškose šalyse įprasta, kad vardadienius švenčia ir baltiškos ar kitos kilmės vardų turėtojai. Vis dėlto jiems vardo dienos buvo priskirtos įvairių kalendorių sudarytojų ir tai yra vien simbolinis vienu ar kitu nekrikščionišku vardu pavadinto žmogaus paminėjimas. Nors itin reti vardai pasaulietiniuose kalendoriuose gali būti nepaminėti, o kiti populiarūs vardai gali būti paminėti ir kelis kartus per metus.

## Lietuvoje

Vardadieniai Lietuvos kaime pradėti dažniau švęsti XIX a. pabaigoje – XX a. pradžioje, nors žinių apie vardines yra ir iš ankstesnių amžių. Priklausomai nuo Lietuvos regiono, per vardines ant varduvininko vartų, durų pakabindavo vainiką ar pastatydavo du viršūnėmis surištus berželius. Kai kur vardinės buvo tik nevedusių jaunuolių šventė. Nepriklausomoje Lietuvoje atsirado mada teikti varduvininkams dovanas, vėliau – ir gėles, taip pat vaišinti sveikintojus. Pirmoje XX a. pusėje vardadienio šventės funkcijas perėmė gimtadienio šventė, o dabar jau švenčiamos ir abi šventės. Nors anksčiau vardo dienos šventė ir gimimo diena paprastai sutapdavo.

## Šaltiniai
Severstal

**Severstal** ( 'šiaurės plienas') – Rusijos kalnakasybos, metalurgijos ir metalo apdirbimo pramonės įmonė. Įsteigta 1993 m., būstinė Čerepovece.

Įmonė išsivystė iš 1955–1959 m. pradėjusio veikti Čerepoveco metalurgijos kombinato. 1993 m. kombinatas privatizuotas, Aleksejus Mordašovas iš jo sudarė akcinę bendrovę „Severstal“. 2021 m. tai buvo viena didžiausių Rusijos kompanijų.

„Severstal“ išgauna metalo gamybai reikalingą geležies rūdą ir akmens anglį bei vykdo metalurgijos pramonę (bendrovei priklauso „Karelskyj Okatyš“ rūdų sodrinimo kombinatas Kostomukšoje, „Olkon“ rūdų sodrinimo kombinatas Olenegorske, „Vorkutaugol“ akmens anglių gavybos ir apdirbimo įmonė Vorkutoje, Čerepoveco metalurgijos kombinatas, Ižorsko vamzdžių gamykla ir kt.). Gamina plieną, valcuotą metalą, vamzdžius, kitus geležies gaminius.

2022–2023 m., atsakant į Rusijos įsiveržimą Ukrainon, kai kurios valstybės (Jungtinė Karalystė, Australija, Ukraina, Kanada, Naujoji Zelandija, JAV) kompanijai paskelbė sankcijas.


Industrialnyy rayon, Cherepovets, Vologodskaya oblast', Russia - panoramio (62).jpg|Čerepoveco metalurgijos kombinatas
Karelsky okatysh open pit.jpg|Karelskij Okatyš geležies rūdos kasykla
Мульда-ЦОФ - panoramio.jpg|Vorkutos anglių apdirbimo kombinatas


## Šaltiniai
Gimtuvės

**Gimtuvės** – senovės baltų naujagimio įvedimo į šeimą apeigos, vėliau pritapusios prie bažnytinių krikštynų apeigų.

Dar XX a. pirmos pusės lietuvių gimtuvių papročiuose buvo apeigų, susipynusių su senovės tikėjimu. Svarbi pribuvėjos atliekamų funkcijų gimtuvių metu buvo naminis krikštas. Ji vos gimusį kūdikį nieko nelaukdama turėjo pakrikštyti. Šis reikalavimas yra išlikęs ir šiandieninėje bažnyčios praktikoje. Naminį krikštą atlikti namuose mokė kunigai, tad pribuvėjos krikštas galiojo. Paprastai naujagimio vardas buvo nekeičiamas. Nors senovėje iki krikšto kūdikis buvo vadinamas laikinu vardu.

Gimdymas Lietuvos kaime vyko be kvalifikuotos medikų pagalbos iki XX a. vidurio. 1930 m. visoje Lietuvoje pradėti steigti sveikatos centrai. Nuo 1950 m. jau daugelis moterų gimdė medicinos įstaigose. Pamažu nunyko ir gimtuvių tradicijos pribuvėjas pakeitus akušerėmis.

## Taip pat skaitykite
* Krikštynos
* Vardadienis

## Šaltiniai
Abd al Malikas

**Abd al Malikas** (, ~646 m. – 705 m. spalio 9 d.) – penktasis Omejadų dinastijos kalifas, valdęs 685–705 m. Kalifo Marvano I sūnus.

## Biografija
Abd al Malikas gimė apie 646 m. Medinoje, Hidžaze, būsimajam Omejadų kalifui Marvanui ibn al Hakamui. Studijavo šariatą Damaske. Būdamas 16 metų, Omejadų dinastijos pradininko Muavijos I paskirtas Medinos kanceliarijos vadovu. 683 m. Medinoje kilus sukilimui (antroji fitna) prieš Muavijos I sūnų kalifą Jazidą I ( 680–683), Omejadai (ir Abd al Malikas) buvo išvaryti iš miesto. 683 m. Medinos sukilėliai buvo nugalėti Jazido siųstos kariuomenės.

Mirus Jazidui I ir jo įpėdiniui Muavijai II, dauguma arabų genčių savo ištikimybę paskelbė Omejadų varžovui, Mekoje įsikūrusiam kalifui Abd Alahui ibn al Zubairui. 684 m. kalifu išrinktas Abd al Maliko tėvas Marvanas. Po metų kalifu tapęs Abd al Malikas 691 m. sumušė Mekos valdytoją Abd Alahą ibn al Zubairą ir užėmė Iraką. 692–697 m. nuslopino charidžitų sukilimus Irake ir Chorasane.

Valdant Abd al Malikui reformuota valstybės administracija. Vietoj graikų ir persų kalbų įvesta valstybinė arabų kalba, imta kaldinti arabiškas monetas (vietoj iki tol naudotų Bizantijos ir Sasanidų). Pertvarkyta mokesčių sistema. Abd al Malikas finansavo Uolos kupolo šventyklos ir al Aksos mečetės statybą Jeruzalėje.

## Išnašos

## Šaltiniai
*
*
*
Krikštynos

**Krikštynos**, tradiciškai *vardynos* – įvedimo į krikščionių bendruomenę, šventojo vardo suteikimo kūdikiui, vaikui ar suaugusiam apeigos.

Krikščionių praktikuojamos nuo VIII amžiaus. Grindžiamos Krikšto sakramento dogma, reikalaujama, kad krikštijamajam būtų suteikiamas vieno iš krikščionių šventųjų vardas. Krikšto sakramentą paprastai teikia vyskupas arba kunigas. XVII a. II pusėje baltų žemėse dar tebebuvo labai gyvi senosios religijos įvaizdžiai. Tik vaidilos pareigas krikštynų metu atlikdavo pribuvėja. Buvo sumišę baltų religijos ir krikščionybės papročiai.

Vardynų senųjų apeigų, magijos elementų išliko krikštynų apeigose. Pavyzdžiui, kūdikio apeiginis maudymas. Su vandens kaip prado motyvu siejasi apsiplovimo apeiga – tai žmogaus grąžinimas į pirmykštį būvį, antrasis gimimas, naujas išėjimas iš motinos įsčių.

XVII a. II pusėje lietuviai krikštynas keldavo nuo kūdikio gimimo praėjus savaitei, kartais – ilgesniam laikui. XX a. pirmoje pusėje vos gimę kūdikiai krikštyti gimtuvių metu. Gimtuvių apeigos vėliau pritapusios prie bažnytinių krikštynų apeigų.

## Taip pat skaitykite
* Vardadienis

## Šaltiniai
Goodreads

**Goodreads** – „Amazon“ bendrovei, priklausantis socialinis tinklas. Turi 90 mln. registruotų narių.

Tai viena populiariausių knygų mėgėjų bendruomenių pasaulyje. Šiame socialiniame tinkle knygų mylėtojai gali rasti naujų knygų apžvalgas, kitų skaitytojų rekomenduojamas perskaityti knygas, taip pat įsigyti patikusius leidinius.

„Goodreads“ įmonė įsteigta 2006 m., tačiau svetainė paleista 2007 m. 2013 m. įsigijo „Amazon“ bendrovė už 150 mln. JAV dolerių.

## Išnašos
Bacary Sané

**Bakari Sanė** (*Bacary Sané*; g. 2002 m. gruodžio 24 d.) – Senegalo futbolininkas, gynėjas. Kitados atstovavo Senegalo U-17 rinktinei.

## Karjera
Kitados priklausė Diambars FC (Senegalas). 2023 m. vasarą persikėlė į Europą.

### FK Liepāja
2023 m. rungtyniavo FK Liepāja (Latvija). 2023 m. birželio 25 d. debiutavo Latvijos aukščiausioje lygoje rungtynėse prieš FK Metta. Liepojos komanda nugalėjo rezultatu 3-2. Šiame susitikime Bacary Sané žaidė visas rungtynes. 2023 m. rugpjūčio 20 d. pelnė įvartį Latvijos futbolo taurės turnyro rungtynėse prieš FK Beitar. Po Bacary Sané tikslaus smūgio Liepojos ekipa pirmavo 3-0, o susitikimas baigėsi triuškinančia pergale rezultatu 7-0.

### FC Džiugas
2024 m. kovo mėn. tapo žinoma, kad sutartis buvo pasirašyta su „Džiugo“ klubu.

2024 m. kovo 30 d. debiutavo A lygos rungtynėse prieš Gargždų „Bangą“. Džiugas nugalėjo varžovus rezultatu 2-0 ir toliau išliko A lygos lyderiais.

2024 m. gruodžio mėn. pranešta, kad senegalietis persikėlė į Hamrūno „Spartans“ klubą (Malta). Vėliau buvo nuomos pagrindais perleistas Naxxar Lions.

### FC Džiugas
2025 m. liepos 21 d. tapo žinoma, kad futbolininkas grįžta į Lietuvą ir karjerą tęs Telšių „Džiugo“ klube.

2025 m. liepos 27 d. debiutavo A lygos rungtynėse prieš „Sūduvą“. Futbolininkas susitikimą pradėjo startinėje sudėtyje ir žaidė iki finalinio švilpuko. Telšiškiai nugalėjo varžovus rezultatu 3-2.

2025 m. rugsėjo 5 d. pelnė savo pirmąjį įvartį A lygos rungtynėse prieš FK Žalgiris. Varžovai pirmavo (1-0), o  Bakari Sanė išlygino rezultatą (1-1). Rungtynės baigėsi minimalia žalgiriečių pergale rezultatu 2-1.

2026 m. sausio 8 d. paskelbta, kad futbolininkas it toliau atstovaus klubui.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive